Enebakk

Enebakk er en kommune som hovedsakelig ligger i Follo i Akershus men også Nedre Romerike. Kommunen grenser til Rælingen, Lørenskog, Oslo, Nordre Follo, Indre Østfold og Lillestrøm. Kommunens administrasjonssenter er Kirkebygda. 

Geografi
Enebakk kommune består av 65% skog og et samlet vannareal som ville dekket tidligere Oppegård kommune. Dette medfører store muligheter til naturopplevelser og friluftsliv. Enebakk har også innsjøen Øyeren som ligger i kommunene Enebakk, Lillestrøm, Rælingen og Indre Østfold. Øyeren er Norges niende største innsjø med et areal på 84,7 kvadratkilometer. Andre større innsjøer i Enebakk er Børtervanna, Lyseren, Langen, Mjær, Mosjøen, Nordbysjøen og Våg. Kommunen består også av mye dyrket mark.

Arbeidsliv
Før var jordbruk hovednæringen i Enebakk. Nå er det mest servicejobber og transport og veldig mange pendler til Oslo og andre steder. Flere ganger har man prøvd å lage en stor dyrepark i Enebakkskogen for å trekke turister til Enebakk. De fleste bøndene driver med korn. Det har tidligere vært en del melkeproduksjon i Enebakk. Det er nå kun et fåtall melkeprodusenter igjen.

Klima
 Normaler for Kirkebygda (165 moh.)eklima.no  Jan Feb Mar Apr Mai Jun Jul Aug Sep Okt Nov Des År Temperaturnormal (°C) −6,3 −6,1 −1,8 3,0 9,5 13,8 14,9 13,9 9,2 5,3 −0,5 −4,6 4,2 Nedbør (mm) 55 40 50 45 60 70  75 85 95  105 85 55 820

Grensehistorikk
Opprinnelig bestod Enebakk av seks fjerdinger:

 1) Stranda – Tidligere Strandafjerdingen, Strondine, Enebakstranden. 
 2) Enebakneset – Tidligere Nesit. 
 3) Hammeren – Tidligere Hamar, Hammarin. 
 4) Dalefjerdingen – Tidligere Dalafjordungr. 
 5) Ytterbygda – tidligere Ytrafjordungr, Ytrabygd. 
 6) Kirkebygda – Tidligere Kirkjufjordungr.

Da kommunevåpenet ble tegnet og vedtatt på 1980-tallet, var det kun fire fjerdinger igjen: Hammeren var gått inn i Dalefjerdingen  og Enebakkneset var borte. I dag består stort sett de samme grensene, og på grunn av de store avstandene foregår dagliglivet ganske atskilt i de fire fjerdingene. Strandfjerdingen heter imidlertid idag Flateby, og sentrum ligger et litt annet sted enn tidligere. Tidligere var også Enebakkneset med i Enebakk kommune. Enebakkneset, som da hadde 379 innbyggere, ble overført til Fet kommune 1/1 1962.

Tettsteder i Enebakk kommune
Flateby
Kirkebygda
Ytre Enebakk

Kultur
Enebakk har et rikt kulturtilbud. Det er permanente utstillinger i det gamle herredshuset i Enebakk og flere gallerier som stiller ut kunst fra lokale kunstnere og andre. Enebakk kommune arrangerer kulturdager annethvert år, sist i 2017. I september hvert år arrangeres bygdedagen i Enebakk – et samarbeid mellom kommunens lag og foreninger.

Kommunevåpen
Kommunevåpenet er et grønt skjold med fire blader av planten firblad. 
sentrer|rammeløs
Hvert firblad i våpenskjoldet (som i heraldisk språk har tinkturen sølv, som også visuelt fremstår som hvitt) representerer en fjerding (som var fire underdeler av Enebakk fra gammel tid). Tegninger av denne spesielle veksten ble funnet i 1967 under restaurering av den gamle middelalderkirka i bygda. 

Tusenårssted
Kommunens tusenårssted er middelalderkirken, Enebakk kirke.

Severdigheter i Enebakk kommune
 Steinalderbosetting på Durud
 Bauta over Petrus Oppegaard – Krigsminnesmerke
 Bråtendammen (amfi og kulturpark)
 Enebakk bygdetun
 Enebakk kirke
 Flateby bruk
 Flatebyelva – med dammer og industrivirksomhet
 Flatebygodset
 Husmannsplassen Engerholm
 Kultursti langs elva Igna
 Kunstsamlingene i Det gamle herreshus
 Mari kirke
 Rausjøgrenda med Rausjø skole 
 Skiutstillingen
 Tangenelva kulturpark
 Viksaga – et unikt treskjærerarbeid
 Gamle Herredshus: permanent utstilling med kunst av Ragnhild Butenschøn (1912–1992) og Erling Enger (1899–1990)

Politikk

Se også utfyllende artikkel: Kommunestyrevalg i Enebakk

 Kommunestyrevalget 2023 

Presse
Av presse er det bare Enebakk Avis som kommer ut i Enebakk. Kommunen blir også dekket av Romerikes Blad og Østlandets Blad.

 Referanser 

 Kilder 
Enebakk historielag
Kulturminner i Enebakk
Gamle kart over Enebakk
Historiske fotografier på søkeordet «Enebakk» i Nasjonalbibliotekets arkiv
Kulturminner i Enebakk på Kulturnett Akershus
Biskop Eysteins jordebok
 N.R. Aas bygdebok fra 1927

 Eksterne lenker 


  Kommunefakta Enebakk - Statistisk sentralbyrå 
  Statistikk for Enebakk kommune
  Lokalavisa Enebakk avis
  Kart og bilder fra Enebakk